Komission asetus (EY) N:o 1364/2001, annettu 4 päivänä heinäkuuta 2001, siirappien ja tiettyjen muiden sellaisenaan vietävien sokerialan tuotteiden vientitukien vahvistamisesta annetun asetuksen (EY) N:o 1310/2001 muuttamisesta



Virallinen lehti nro L 182 , 05/07/2001 s. 0053 - 0053



Komission asetus (EY) N:o 1364/2001, annettu 4 päivänä heinäkuuta 2001, siirappien ja tiettyjen muiden sellaisenaan vietävien sokerialan tuotteiden vientitukien vahvistamisesta annetun asetuksen (EY) N:o 1310/2001 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sokerialan yhteisestä markkinajärjestelystä 19 päivänä kesäkuuta 2001 annetun neuvoston asetuksen (EY) N:o 1260/2001(1) ja erityisesti sen 27 artiklan 5 kohdan, sekä katsoo seuraavaa: (1) Erityisistä yksityiskohtaisista säännöistä tuonti- ja vientitodistusjärjestelmän soveltamisesta sokerialalla 27 päivänä kesäkuuta 1995 annetun komission asetuksen (EY) N:o 1464/95(2) 6 artiklan 3 kohdan b alakohdan mukaisesti vientitodistukset, jotka koskevat asetuksessa tarkoitettuja tuotteita, ovat voimassa todistusten myöntämispäivästä sitä seuraavan kolmannen kuukauden loppuun. (2) Siirappien ja tiettyjen muiden sellaisenaan vietävien sokerialan tuotteiden vientitukien vahvistamisesta 29 päivänä kesäkuuta 2001 annetussa komission asetuksessa (EY) N:o 1310/2001(3) vahvistetaan näihin tuotteisiin 1 päivästä heinäkuuta 2001 sovellettavat vientituet ja rajoitetaan vientitodistusten voimassaoloaika 30 päivään syyskuuta 2001, ettei toimijoita, jotka käyttävät vientitodistuksia 30 päivään syyskuuta 2001, kohdeltaisi eri tavalla kuin niitä, jotka käyttävät todistuksia tämän päivämäärän jälkeen. (3) Jotta toimijat voivat tehdä sopimuksia 30 päivän syyskuuta 2001 jälkeen ja käyttää heinäkuussa 2001 myönnettyä vientitodistusta, on vahvistettava vientituen määrä heinäkuussa 2001 myönnetyille todistuksille, silloin kun niitä käytetään 30 päivän syyskuuta 2001 jälkeen. Tämän vuoksi on syytä kumota asetuksen (EY) N:o 1310/2001 2 artikla, joka koskee vientitodistusten voimassaoloajan rajoitusta. (4) Asetuksessa (EY) N:o 1260/2001 ei säädetä varastointikustannusten tasausjärjestelmän jatkumisesta 1 päivästä heinäkuuta 2001 alkaen. Se olisi sen vuoksi otettava huomioon vahvistettaessa tukia, jotka on myönnetty viennin tapahtuessa 30 päivän syyskuuta 2001 jälkeen. (5) Jotta ennen ja jälkeen tämän asetuksen voimaantuloa myönnettyjä vientitodistuksia ei kohdeltaisi eri tavoin, tätä asetusta on sovellettava asetuksen (EY) N:o 1310/2001 voimaantulopäivästä alkaen myönnettyihin todistuksiin. (6) Tässä asetuksessa säädetyt toimenpiteet ovat sokerin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 1310/2001 seuraavasti: 1) Lisätään 1 artiklan toinen alakohta seuraavasti: "Jos vientitodistusta, jonka tuen määrä on vahvistettu ensimmäisen alakohdan mukaisesti, käytetään 30 päivän syyskuuta 2001 jälkeen, mainittua tukea vähennetään 2 euroa sadalta nettokilogrammalta valkoisen sokerin ekvivalenttia kohti ilmoitettuna." 2) Kumotaan 2 artikla. 2 artikla Tämä asetus tulee voimaan 5 päivänä heinäkuuta 2001. Sitä sovelletaan 1 päivästä heinäkuuta 2001 myönnettyihin vientitodistuksiin. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 4 päivänä heinäkuuta 2001. Komission puolesta Franz Fischler Komission jäsen (1) EYVL L 178, 30.6.2001, s. 1. (2) EYVL L 144, 28.6.1995, s. 14. (3) EYVL L 177, 30.6.2001, s. 23.